Diari Oficial de la Generalitat Valenciana


Sumari del DOGV 4000, del 16-05-2001 (2001/4274)

Informació pública de les bases de selecció per cobrir en propietat una plaça de netejadora.
--------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/4274


Data del document
:   24-04-2001

Organisme emissor
:   Ajuntament de Carlet

Tipus de document
:   Convocatòria

Descriptors 

:   * Carlet
    * concurs administratiu
    * personal de serveis
    * administració local

Informació pública de les bases de selecció per cobrir en propietat una plaça de netejadora. [2001/X4274]
  
Per decret de l'Alcaldia, de data 17.04.2001, s'aproven les bases per a la provisió en propietat d'una plaça de netejadora, mitjançant concurs'oposició:
  
?Bases per a la provisió en propietat d'una plaça de netejadora, vacant en la plantilla de personal funcionari d'aquest ajuntament, mitjançant concurs'oposició.
  
Primera. Objecte de la convocatòria
  
L'objecte de la present convocatòria és la provisió en propietat, pel procediment de concurs'oposició, d'una plaça de netejadora, amb grup E de titulació i nivell 13 de complement de destinació, amb pagaments extraordinaris, triennis i altres emoluments establerts per la legislació vigent, vacant en la plantilla de personal funcionari d'aquest ajuntament, enquadrada en l'escala d'Administració Especial, subescala de Serveis Especials.
  
Segona. Normativa
  
La present convocatòria es regirà pel que disposen aquestes bases, i per allò establert en la Llei 7/1985, de 2 d'abril; Reial Decret Legislatiu 781/1986, de 18 d'abril; i altra normativa de pertinent aplicació.
  
Tercera. Requisits dels aspirants
  
Per tal de ser admès a la realització de les proves selectives, els aspirants hauran de reunir els requisits següents en el termini en què acabe la presentació d'instàncies:
  
a) Ser espanyol o nacional dels estats membres de la Comunitat Europea o d'aquells estats en què els siga d'aplicació la lliure circulació de treballadors.
  
b) Estar en possessió del títol de certificat d'Escolaritat o equivalent, o complides les condicions per a obtenir-lo en la data en què acabe el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditat en tal sentit pels aspirants.
  
c) Tenir complits 18 anys i no excedir d'aquella en què falten menys de 10 anys per a la jubilació forçosa, edats ambdues referides a la data en què acabe el termini de presentació d'instàncies.
  
d) No haver estat separat mitjançant expedient disciplinari del servei de l'Estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
Quarta. Presentació d'instàncies
  
1. Les instàncies sol·licitant prendre part en les proves selectives, en les quals els aspirants hauran de manifestar que reuneixen tots els requisits que s'exigeixen en la base anterior, es dirigiran a l'alcaldessa'presidenta de la Corporació i es presentaran al Registre General d'aquest ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, durant un termini de 20 dies hàbils, comptador a partir de la publicació de l'anunci en extracte d'aquesta convocatòria en el Boletín Oficial del Estado.
  
2. Els drets d'examen, que es fixen en la quantitat de 2.500 pessetes, seran satisfets pels aspirants en presentar la instància i no podran ser retornats tret dels casos de no'admissió a les proves per la manca de requisits que s'esmenten en la base tercera.
  
A la sol·licitud s'haurà d'acompanyar obligatòriament:
  
1. Justificant d'haver abonat els drets d'examen.
  
2. Declaració expressa i formal que reuneixen tots i cadascun dels requisits de la convocatòria, referits sempre a la data d'expiració del termini de presentació de sol·licituds, i els hauran d'acreditar posteriorment, en el caso que siguen seleccionats.
  
En cas d'instàncies defectuoses, es requerirà l'interessat per tal que subsane les deficiències, i se l'apercebrà que si no ho fa abans de 10 dies quedarà exclòs de la llista d'aspirants.
  
S'entenen com instàncies defectuoses amb possibilitat de subsanació:
  
- L'impagament dels drets d'examen o la no'aportació del justificant d'ingrés.
  
- L'omissió de la signatura.
  
- No presentar la declaració jurada indicada en l'apartat 2.
  
Cinquena. Llista d'aspirants
  
Una vegada finalitzat el termini de presentació d'instàncies, la Presidència de la Corporació aprovarà la llista provisional dels aspirants admesos i exclosos, que es farà pública en el Diari Oficial de la Generalitat Valenciana i al tauler d'anuncis de la Corporació, i es convertirà en definitiva en cas de no presentar-s'hi reclamacions.
  
Sisena. Tribunal qualificador
  
El tribunal qualificador de l'oposició estarà constituït de la forma següent:
  
Presidenta: l'alcaldessa'presidenta de la Corporació o membre d'aquesta que delegue.
  
Secretari: el de la Corporació o membre d'aquesta que delegue, el qual actuarà a més a més com a vocal.
  
Vocals:
  
- Un representant del Professorat Oficial designat per la Conselleria de Justícia y Administracions Públiques.
  
- Un representant de l'administració de la Generalitat Valenciana.
  
- Un representant del personal de la Corporació, amb veu i vot, que estiga en possessió de la titulació mínima exigida en la convocatòria.
  
Podran nomenar-se assessors del tribunal. El seu nomenament haurà de fer-se públic juntament amb el del tribunal.
  
La designació dels membres del tribunal, aprovada per l'Alcaldia, inclourà la dels respectius suplents i es farà pública en el Diari Oficial de la Generalitat Valenciana i al tauler d'edictes de la Corporació, amb una antelació mínima d'un mes a la realització de proves selectives.
  
El tribunal no podrà constituir-se ni actuar sense l'assistència de més de la meitat dels seus membres titulars o suplents indistintament.
  
El tribunal que actue en aquestes proves selectives tindrà la categoria cinquena de les recollides en el Reial Decret 236/1988, de 4 de març, segons modificació efectuada per Resolució de 22 de març de 1993.
  
Els components del tribunal hauran d'abstenir-se d'intervenir i els aspirants podran recusar-los quan hi concórrega alguna de les circumstàncies assenyalades en l'article 28 de la Llei 30/1992, modificada per la Llei 4/1999, de 13 de gener, i igualment els aspirants podran recusar a aquests membres en els termes que assenyala l'article 29 del mateix text legal.
  
Setena. Exercicis de l'oposició
  
Primer exercici. De caràcter obligatori i eliminatori.
  
Consistirà en la realització d'una prova d'operacions aritmètiques i d'un dictat elemental, la durada del qual serà determinada pel tribunal.
  
La qualificació d'aquest exercici serà de 0 a 10 punts.
  
Segon exercici. Obligatori i eliminatori.
  
Consistirà en desenvolupar per escrit un tema triat a l'atzar, dels compresos en el temari de la convocatòria, amb una durada màxima d'una hora.
  
La qualificació d'aquest exercici serà de 0 a 10 punts.
  
Tercer exercici. Obligatori i eliminatori.
  
Consistirà en la realització d'un o diversos supòsits pràctics, relacionats amb les funcions pròpies del lloc de treball objecte de la convocatòria, la durada del qual serà determinada pel tribunal.
  
Aquest exercici serà qualificat de 0 a 10 punts.
  
Quart. Obligatori i no eliminatori.
  
Consistirà a traduir un text del castellà al valencià i viceversa, en un temps màxim a determinar pel tribunal amb anterioritat a la seua realització.
  
Serà qualificat de 0 a 5 punts.
  
Aquells aspirants que hagen estat qualificats en alguna d'aquestes proves com a no aptes, quedaran decaiguts en el seu dret de continuar el procediment selectiu, i quedaran definitivament eliminats.
  
Vuitena. Concurs de mèrits
  
En tractar-se d'un concurs'oposició, de conformitat amb el que disposa l'article 11 del Decret 33/1999, juntament amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i els citarà a comparèixer per tal que en el termini de deu dies hàbils presenten la documentació acreditativa dels mèrits i l'experiència prevista en la convocatòria i fixarà la data de realització de l'entrevista personal, que ha de realitzar-se amb anterioritat a la valoració final dels mèrits.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total, i els concedirà un termini de deu dies hàbils per tal que formulen les reclamacions i subsanacions que estimen pertinents en relació amb la baremació.
  
Resoltes les possibles al·legacions i reclamacions, el tribunal dictarà resolució en què determinarà la relació definitiva d'aspirants aprovats pel seu ordre de puntuació, que sota cap circumstància no podrà incloure un nombre superior al de places convocades, l'exposarà al públic i l'elevarà a l'autoritat competent per a la seua publicació en el Diari Oficial de la Generalitat Valenciana.
  
Barem de mèrits
  
a) Experiència professional:
  
Anys de serveis prestats en les distintes administracions públiques, i a aquests efectes computaran els serveis reconeguts a l'empara del que disposa la Llei 70/1978. Tot això de conformitat amb el que disposa el Decret 33/1999.
  
Es valorarà a raó de 0,1 punt per mes de serveis prestats, fins un màxim de quatre punts.
  
b) Possessió de titulacions acadèmiques, cursos de formació i coneixements de valencià.
  
b.1. Titulacions i altres mèrits que s'estimen relacionats amb el lloc de treball....1 punt.
  
b.2 Cursos:
  
Es valoraran fins un màxim d'1 punt els cursos que tinguen relació directa amb les funcions del lloc de treball exercit, convocats o organitzats per la Universitat, Instituts o Escoles Oficials de Formació de Funcionaris o altres entitats, en aquest cas homologats per l'IVAP, d'acord amb l'escala següent.
  
a) De 100 o més hores 0.75 punts
  
b) De 75 o més hores. 0.50 punts
  
c) De 50 o més hores 0.40 punts
  
d) De 25 o més hores 0.20 punts
  
e) De 15 o més hores 0,10 punts
  
b.3. Coneixement de valencià.
  
Es valorarà fins un màxim d'1 punt sempre que s'acredite estar en possessió del certificat o homologació expedits per la Junta Qualificadora de Coneixements de Valencià, d'acord amb l'escala següent:
  
- Coneixement grau superior 1.00 punt
  
- Coneixement grau mitjà. 0.75 punts
  
- Coneixement grau elemental 0.50 punts
  
- Coneixement nivell oral 0.25 punts
  
c) Mèrits específics.
  
El tribunal podrà concedir fins un màxim d'1 punt per la concurrència de qualsevol circumstància no contemplada en aquest barem, i deixarà constància en l'expedient dels mèrits que es valoren i de la puntuació que s'hi atorga.
  
d) Entrevista personal.
  
Es comprovaran i valoraran fins un màxim de 2 punts, els coneixements del lloc de treball, l'aptitud, eficàcia, experiència professional de l'aspirant, així com la seua capacitat d'iniciativa, productivitat i nivell de responsabilitat i quantes circumstàncies calguen per al millor desenvolupament de les funcions.
  
Novena. Relació d'aprovats, proposta del tribunal i presentació de documents
  
1. Una vegada exposada la relació d'aprovats, l'aspirant que haja obtingut la major puntuació i per tant proposat pel tribunal, haurà d'aportar dins del termini de 10 dies naturals, comptador a partir de la proposta esmentada, els documents següents acreditatius de les condicions per prendre en l'oposició, que s'exigeixen en la base tercera:
  
a) Certificació de naixement expedida pel Registre Civil o fotocòpia compulsada del DNI. Els no nascuts a territori espanyol hauran d'acreditar documentalment la nacionalitat espanyola.
  
b) Fotocòpia de la titulació exigida en la convocatòria, acompanyada de l'original per al seu acarament.
  
c) Certificat mèdic en què s'acredite no patir malaltia o defecte físic que impedesca el normal desenvolupament de les funcions.
  
d) Declaració jurada de no haver estat separat mitjançant expedient disciplinari del servei de qualssevol de les administracions públiques, ni trobar-se inhabilitat per a l'exercici de funcions públiques.
  
e) Declaració de l'interessat de no estar exercint cap lloc o activitat en el sector públic delimitat per l'article primer de la Llei 53/1984, indicant-hi alhora que no realitza activitat privada incompatible o subjecta a reconeixement d'incompatibilitat, i fer referència igualment a si percep pensió de jubilació, retir o orfandat, per drets passius o per qualsevol règim de Seguretat Social públic i obligatori.
  
2. Si dins del termini indicat, tret dels casos de força major, l'opositor proposat no presenta la seua documentació o no reunira els requisits exigits, no podrà ser nomenat i en quedarà anul·lada l'actuació, sense perjudici de la responsabilitat en què hagués pogut incórrer per falsedat en la instància en què sol·licita de prendre part en l'oposició.
  
Deu. Incidències
  
El tribunal quedarà facultat per resoldre els dubtes que s'hi presenten, i prendre els acords necessaris per al bon ordre de l'oposició, en tot allò no previst en aquests bases.
  
Onze. Recursos
  
La convocatòria i les seues bases i tots els actes administratius que es deriven d'aquella i de l'actuació del tribunal qualificador, podran ser impugnats per les persones interessades en els casos i en la forma prevists en la Llei de Procediment Administratiu.
  
Temari
  
Tema 1. La Constitució espanyola de 1978: principis fonamentals.
  
Tema 2. Personal al servei de les Entitats Locals. Drets i deures dels funcionaris.
  
Tema 3. Responsabilitat civil i penal dels funcionaris. Faltes i la seua graduació.
  
Tema 4. Règim disciplinari i tramitació dels expedients.
  
Tema 5. El municipi. El terme municipal. Organització municipal i competències.
  
Tema 6. L'alcalde, tinents d'alcalde. El ple. La Comissió de Govern.
  
Tema 7. Carlet: Principals carrers de la població, nombre d'habitants, partides i carreteres.
  
Tema 8. Edificis i centres públics de Carlet. Ubicació i les seues característiques.
  
Tema 9. Productes de neteja: utilització, conservació i emmagatzematge dels productes.
  
Tema 10. Mètodes i tràmits a seguir per a l'adquisició de materials a proveïdors.